Publication: Magyar Közlöny
Issue: MK-2009-165 (Year: 2009, Number: 165)
Era: 2004-2010
Section: 2009. évi CXX. törvény*
Paragraph Index: 2295

(4) A megrendelõ a kutató szolgáltatását csak a szerzõdésben meghatározott célra használhatja fel. 5:236. § [Közremûködõ a kutatási szerzõdés teljesítése során] A kutató közremûködõt csak a megrendelõ hozzájárulásával vehet igénybe. Nincs szükség a megrendelõ hozzájárulására, ha a kutató olyan meghatározott eredmény elérésére vállalkozott, amelynek eléréséhez szükséges kutatás jellegével a közremûködõ igénybevétele együtt jár. 5:237. § [A kutató jogszavatossága] A kutató szavatol azért, hogy harmadik személynek nincs olyan joga, amely a kutatómunka alapján elkészített szellemi alkotáshoz fûzõdõ, a megrendelõre átruházott vagyoni, vagy a megrendelõnek átengedett felhasználási jogok gyakorlását megakadályozza vagy korlátozza. A jogszavatosság kizárása vagy korlátozása semmis. Az utazási szerzõdés 5:238. § [Az utazási szerzõdés megkötése]

Source: https://magyarkozlony.hu/hivatalos-lapok/89b85b8ad70e0235666e043337a0300d6ce1670f/dokumentumok/8341c411880cdb69f22c0d9c3478888cb0fb084e/letoltes